**POUK NA DALJAVO – 1. RAZRED**

**Učiteljica Smiljana Krapež**

**Torek, 24. 3. 2020**

**SLJ- DVE ŠOLSKI URI/ ČRKA U**

UGANKA (Iz knjige *Šviga švaga čez dva praga*, MK)

***KU - KU, KU - KU,***

***POMLAD JE SPET TU!***

***JAJČEK TI ZMAKNEM ,***

***SVOJEGA PODTAKNEM.***

**TAKO BO ČEZ TEDEN ALI DVA S SVOJIM GLASOM OZNANILA PTICA. UGANEŠ KATERA?**

**Zdaj se s starši igraj našo razredno besedno igro: Priplula je ladja polna …. (besede na U).**

**(Starši te lahko naučijo, kako se iz papirja naredi ladjico, nanjo napišejo črko U in te sprašujejo, tako kot jaz vas v šoli).**

**Povej še besede, ki imajo U v sredini in U na koncu.**

**Starši naj ti po zraku demonstrirajo zapis črke U, kot sem ti ga že predhodno napisala v zvezek in kot je tudi v DZ/OPIS na strani 34.**

**Črko U naj ti starši zapišejo s prstom po hrbtu, zapis ponovi tudi ti njim.**

**Črko lahko napšeš tudi po moki posuti na mizi ali s palico v pesku pred hišo.**

**V velikem brezčrtnem zvezku vadi zapis črke U po mojem predhodnem zapisu in zraven nariši (napiši) po dve stvari na začetni glas U, srednji glas U in končni glas U.**

**Vadi zapis črke U v DZ/OPIS na strani 34 in 35 reši tudi druge naloge.**

**Ne pozabi na *branje peresa* in *zvezdice*, kdor zmore pa tudi *1 tono!***

**ŠPO - GIMNASTIČNE VAJE S TRAKOM**

**Za vajo potrebuješ dolg trak (lahko je iz papirja ali blaga). Papir ali trak priveži na paličico.**

**Lahko uporabiš tudi kuhalnico. Opoldne, če ne bo premrzlo, se primerno obleci in steci s trakom tri krat okoli hiše ali po dvorišču. Opazuj, s katere strani piha veter in v katero stran ti odnaša trak. Če ne bo premrzlo, zapleši svoj ples s trakom v vetru. Nato pa vaje nadaljuj v večjem prostoru hiše.**

**S trakom se lahko vrtiš okrog in okrog telesa, s trakom lahko delaš piruete od zgoraj navzdol.**

**Trak vrti z desno roko in ga preskakuj z levo nogo. Ti gre tudi obratno?**

**Trak ti lahko starši držijo na različnih višinah, ti pa se splazi pod njim tako, da ga ne dotakneš.**

**Trak lahko zavežeš med stoloma in ga poskušaš preskočiti z mesta.**

**Za zaključek se skupaj s starši igraj še igro DAN - NOČ in KLIP - KLOP. Starši govorijo tebi in ti delaš, nato pa ti govori staršem in starši delajo.**

**DOPOLNILNI POUK / PREPOZNAVA ČRK/ BRALNE VAJE NA BRALNEM LISTU**

**NAJPREJ SI V DZ/ OPIS POGLEJ ABECEDO NA STR.4. POVEJ STARŠEM ČRKE PO ABECEDI IN POKAŽI VSAKO ČRKO, NATO POVEJ MEŠANO VSE ZNANE ČRKE. ČE SI KATERE OD OBRAVNAVANIH ČRK NISI ZAPOMNIL, SI JO NAPIŠI NA VELIK LIST IN ZRAVEN NARIŠI RISBICO, PO KATERI JO BOŠ PREPOZNAL.**

**BERI NAVPIČNO PO VRSTICAH STOLPCA TAKO, DA VLEČEŠ OD ČRKE DO ČRKE.**

**V TULIPAN URANKAR**

**VE TUILPA URANKA**

**VEV TULIP URANK**

**VEVE TULI URAN**

**VEVER TUL URA**

**VEVERI TU UR**

**VEVERIC T U**

**VEVERICA**

**PREBERI POČASI TAKO, DA VLEČEŠ OD ČRKE DO ČRKE.**

**MAMA TATA META TIM NONO VEJA URA RAKETA**

**TORTA KRONA VETER AVTO MOTIKA NOJ VLAK ROK**

**LUKA IMA NOVO KOLO.**

**Da ti bo branje steklo preberi vsak dan po vsaj deset besed iz DZ/OPIS.**

**MAT: RAČUNAM DO 10/ PRIKAZ/ RAČUNSKA NALOGA/ ponovimo**

1. **SEŠTEJ ALI ODŠTEJ.**

**3 + 2= \_\_\_\_ 7 - 3 = \_\_\_\_ 2 + 6 = ­­­­\_\_\_\_**

**4 - 4 = \_\_\_\_ 5 + 4= \_\_\_\_ 8 + 0 = \_\_\_\_**

**10 - 0 = \_\_\_\_ 3 + 7 = \_\_\_\_ 1+ 9 = \_\_\_\_**

**8 - 5 = \_\_\_\_ 4 + 5 = \_\_\_\_ 10 - 10 = \_\_\_**

1. **FIGURNI PRIKAZ (Navodilo naj ti preberejo starši).**

**OGLEJ SI FIGURNI PRIKAZ V DZ/ MAT NA STRANI 50.**

**NAMESTO PECIVA PRIKAŽI, KATERO SADJE IMATE RADI V VAŠI DRUŽINI. IZBERI SI SAMO TRI VRSTE SADJA. SAM NARIŠI STOLPCE IN FIGURE. BO ŠLO?**

1. **Računsko nalogo naj ti preberejo starši.**

**V VAZI SEM IMELA 6 RDEČIH TULIPANOV. TETA MI JE DALA ŠE 3 RUMENE TULIPANE. KOLIKO TULIPANOV IMAM V VAZI.**

**NARIŠI IN NAPIŠI RAČUN.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**V VAZI IMAM \_\_\_\_\_\_\_\_\_ TULIPANOV.**